30.12.2019
Дмитри Медведев Рауль Ҳаџьымба Ашықәс ҿыци Қьырса ныҳәеи идиныҳәалеит
Урыстәылатәи Афедерациа Аиҳабыра Ахантәаҩы Дмитри Медведев Аҧсны Аҳәынҭқарра Ахада Рауль Ҳаџьымба Ашықәс ҿыци Қьырса ныҳәеи идиныҳәалеит.
«Ҳаҭыр зқәу Рауль Џьумка-иҧа!
Гәык-ҧсыкала ишәыдысныҳәалоит ҳазҭало Ашықәс ҿыци Қьырса ныҳәеи!
Сынтәатәи ашықәс азы аидгылареи астратегиатә усеицуреи рыпринципқәа шьаҭас измоу урыстәыла-аҧснытәи аизыҟазаашьақәа қәҿиарала аҿиара иаҿын. Аҳәынҭқаррабжьаратә усеицура аиқәшаҳаҭра-зинтә шьаҭа, ганрацәалатәи асоциалтә-економикатә усеицура амеханизмқәа есааира аиҕьхара иаҿын.
Агәра згоит, 2020 шықәсазы еиуеиҧшым аусхкқәа рыҟны ҳаимадарақәа рырҭбааразы ҳусура ишацаҵахо.
Рауль Џьумка-иҧа, гәык-ҧсыкала ишәзеиҕьасшьоит агәабзиара, агәамч, Аҧсны жәлар зегьы – анасыҧ, аизҳазыҕьара».